
చండీగఢ్ : పంజాబ్ ప్రభుత్వం సంచలనాత్మక నిర్ణయం తీసుకుంది. 20 మంది కన్నా తక్కువ విద్యార్థులుగల  ప్రభుత్వ పాఠశాలలను, వాటికి ఒక కిలోమీటరు పరిథిలోని  ప్రభుత్వ పాఠశాలల్లో విలీనం చేయాలని నిర్ణయించింది.  బోధనా సిబ్బందిని సమర్థంగా వినియోగించుకునేందుకు ఈ నిర్ణయం తీసుకుంది. జిల్లా విద్యా శాఖాధికారులకు రాష్ట్ర ప్రాథమిక విద్యా శాఖ డైరెక్టర్ ఈ మేరకు ఆదేశాలను పంపించారు. ఓ వారంలోగా ఈ ప్రక్రియను పూర్తి చేయాలని తెలిపారు. విలీనం కాబోతున్న ప్రాథమిక పాఠశాలల్లో ప్రస్తుతం పని చేస్తున్న సుమారు 1600 మంది ఉపాధ్యాయులను, వారి సేవలు ఎక్కువగా అవసరమున్నచోటికి బదిలీ చేయాలని పేర్కొన్నారు. ప్రభుత్వ పాఠశాలల్లో విద్యా ప్రమాణాలను పెంచేందుకు ప్రీ ప్రైమరీ క్లాసులను ప్రారంభించాలని, మౌలిక సదుపాయాల కల్పనకు ప్రత్యేక బడ్జెట్ను కేటాయించాలని ప్రభుత్వం నిర్ణయించింది.

chandigad : panjab prabhutvam sanchalanaatmaka nirnayam teesukundi. 20 mandi kanna takkuva vidyaarthulugala  prabhutva paatasaalalanu, vaatiki oka kilometeru parithilooni  prabhutva paatasaalallo vileenam cheyalani nirnayinchindi.  bodhana sibbandini samarthamgaa viniyoginchukunenduka ee nirnayam teesukundi. jilla vidya saakhaadhikaarulaku rashtra praathamika vidya saakha director ee meraku aadesaalanu pampinchaaru. oo vaaramlogaa ee prakriyanu puurti cheyalani telipaaru. vileenam kaabotunna praathamika paatasaalallo prastutam pani chestunna sumaru 1600 mandi upaadhyaayulanu, vaari sevalu ekkuvagaa avasaramunnachotiki badili cheyalani perkonnaru. prabhutva paatasaalallo vidya pramaanaalanu penchenduku pree praimari klaasulanu praarambhinchaalani, moulika sadupayala kalpanaku pratyeka badjetnu ketaayinchaalani prabhutvam nirnayinchindi.